|  |
| --- |
| **Bilag xx. Forslag til justeret bilag om finansieringsmodel til samarbejdsaftale for MSDI** |

I dette bilag beskrives finansieringsmodel for Åben Basis MSDI

Geodatastyrelsen (GST) har myndighedsforpligtelsen for MSDI og dermed også det økonomiske ansvar.

Styregruppens medlemmer betaler en årlig licens til dækning af GST’s udgifter til drift og support af Åben Basis MSDI. Det er DMI, Energistyrelsen, Forsvaret, Kulturstyrelsen, Miljøstyrelsen, Fiskeristyrelsen, Naturstyrelsen (Kystdirektoratet), Rigspolitiet, Styrelsen for dataforsyning og Effektivisering, Søfartsstyrelsen og GST.

Licens er uafhængig af antallet af medlemmer. Licensen vil årligt blive indeks og timeprisreguleret. Derudover kan licens kun justeres efter fremlæggelse og godkendelse af MSDI-styregruppen. Hvis et medlem trækker sig fra samarbejdet, så påtager GST sig det økonomiske ansvar og dækker manglende licens. Nye medlemmer vil ikke påvirke licensens størrelse, da indtægten vil gå til videreudvikling af Åben Basis MSDI.

GST har ansvaret for at finde finansiering, der ligger uden for Åben Basis MSDI og kan i den forbindelse få dækket yderligere finansiering ved fx EU-projekter, statslig finansiering, opkrævning af gebyrer fra andre interessenter, m.m. Såfremt det er muligt, kan GST også søge finansiering af driften af Åben Basis MSDI, hvorved licens kan nedjusteres eller bortfalde.

GST kan efter aftale påtage sig at bistå og rådgive omkring arbejdet med MSDI. Specielle ydelser uden for Åben Basis MSDI aftalen afregnes særskilt med GST.

Licens til Åben Basis MSDI betales årlig og bagudrettet. Betaling skal ske til GST senest 30 kalenderdage efter modtagelse af faktura.

MSDI-sekretariatet sender forud for møde i MSDI-styregruppen en årsopgørelse.

Det er de enkelte dataejere, der sætter retningslinjer for anvendelsen af egne data herunder adgangskrav, betalingsmodeller og international udveksling.

# Omkostninger i forbindelse med drift og vedligeholdelse af Åben Basis MSDI:

Nedenfor gives en præsentation af den samlede årlig finansiering for 2019 og frem.

|  |  |  |
| --- | --- | --- |
| **Emne** | **Beskrivelse** | **Afrundet beløb\*** |
| Sekretariats funktion herunder drift, support og vedligeholdelse | Servicevedligehold og 1. linje support.  300 timer. | 220.500 kr. |
| Fælles WEB-visningssystem | Fælles visningsportal – Det Marine Danmarkskort.  Licenser, hjemmeside og IT-udvikling. | 200.000 kr. |
| Sekretariats funktion, administration og økonomi | Den administrative del af samarbejdet, herunder at vedligeholde samarbejdsaftaler, budgetter, afholde og forberede materiale og beslutningsoplæg til møder i MSDI-forum. Komme med forslag til nye udviklingstiltag på MSDI området.  Påse at standarder, tjenester mm. opfylder de krav, der er beskrevet i den tekniske løsning for MSDI´en.  Påse ajourføring af data og at datakvalitet er beskrevet og gennemført som aftalt. 230 timer + 25.000 til befordring, forplejning mv. | 232.000 kr. |
| Uddannelse | Afholdelse kurser og workshops for kontaktpersoner | 50.000 kr. |
| **Samlet** |  | **702.500 kr.** |
| **Licens pr myndighed** |  | **63.864 kr.** |

*\*Timepriser er opgjort i 2018-priser og er ekskl. moms. Opgørelsen indeks- og timeprisreguleres årligt.*